OSNOVNA ŠKOLA JOSIPA KOZARCA, VINKOVCI

32100 VINKOVCI

Hrvatskih žrtava 13

KLASA:400-04/24-01/1

URBROJ: 2196-4-7-24-9

Vinkovci, 22.07.2024.g.

POLUGODIŠNJI IZVJEŠTAJ O IZVRŠENJU FINANCIJSKOG PLANA OSNOVNE ŠKOLE JOSIPA KOZARCA VINKOVCI ZA 2024. GODINU

*Obrazloženje općeg dijela polugodišnjeg izvještaja o izvršenju financijskog plana za 2024. godinu*

*Sažetak računa prihoda i rashoda i računa financiranja*

Ukupno planirani prihodi za 2024. godinu iznose 1.454.413,22 eur. Do 30.06.2024.g. ostvareno je ukupno 819.086,91 eur prihoda poslovanja što je 54,39%. Indeks ukupnih prihoda u odnosu na isto razdoblje 2023. godine iznosi 117,98% što je rezultat povećanja tekućih pomoći za plaće i materijalna prava za 2024.godinu temeljem novog TKU.

Vlastiti prihodi smanjeni su za 50% u odnosu na isto razdoblje 2023.godine zbog renoviranja dvorane i nemogućnosti najma iste.

Tekuće donacije za službena putovanja i financiranje školskih sportskih natjecanja su na razini 29,07 % u odnosu na prethodnu 2023.godinu, što je rezultat prestanka donacija HŠSS i SŠSD VSŽ.

Prihodi iz nadležnog proračuna za financiranje rashoda za nabavu financijske imovine iznose 52.000,00 eur za opremanje školske kuhinje.

U izvještajnom razdoblju ukupni rashodi iznose 825.640,02 eur od čega se najveći dio odnosi na plaće i materijalna prava.

Rashodi za nabavu dugotrajne nefinancijske imovine iz vlastitih sredstava u iznosu 5.024,36 uključuju ulaganje u opremanje učionica komunikacijskom opremom, te dodatna ulaganja u opremu za ostale namjene.

Stanje novčanih sredstava na računu 1.1.2024. iznosilo je 19.484,24 eur, a 30.06.2024. iznosi 19.910,47 eur.

*Obrazloženje prenesenog manjka/viška iz prethodne godine i viška/manjka za prijenos u slijedeće razdoblje*

U 2024.g. prenesen je višak prihoda od 17.879,67 eur,

*Obrazloženje posebnog dijela godišnjeg izvještaja o izvršenju financijskog plana za 2024. godinu*

Financijski plan izvršava se u skladu za zadanim financijskim planom za 2024. godinu, a koji su nužni za održavanje redovnog poslovanja škole i provođenje aktivnosti iz godišnjeg plana i programa Škole.

*Ciljevi i pokazatelji uspješnosti*

Projekt „Ekran nije uvijek prijatelj“ ukupne vrijednosti 2.000,00 eur uspješno je proveden kroz razne aktivnosti, radionice i edukacije.

Ciljana vrijednost jest daljnje ulaganje u opremu i školsku kuhinju.

*Posebni izvještaji u polugodišnjem izvještaju o izvršenju financijskog plana za 2024.g.*

Škola nije zadužena na domaćem niti na stranom tržištu novca i kapitala.

Ravnatelj:

Ivan Županić